GiliGold/VAD_KnessetCorpus huggingface dataset:
מגלי והבה:
גברתי היושבת ראש, אני רוצה להצטרף למברכים.
מגלי והבה:
ודאי וודאי כחבר כנסת שזו הקדנציה השנייה שלו, כל יום אני לומד משהו חדש, אין ספק שאחת הבעיות שאנחנו רואים, והזכירו אותה חבריי – אני מצטרף לדברים הקודמים – זה נושא ההטמעה והאכיפה.
מגלי והבה:
אנחנו מכירים את זה מתחומים אחרים בביקורת, בכל מקום.
מגלי והבה:
אנחנו לומדים את הממצאים ומנסים ללמוד מה היה, אבל נושא ההטמעה והאכיפה, זה אחד הדברים שאנחנו נתקלים בהם, ואני מקווה שאחרי שראינו חלק מהעבודה, יהיה לנו את הזמן ללמוד, להשכיל ולהבין את השינויים הנדרשים.
מגלי והבה:
אבל אני מקווה גם שבסופו של דבר יהיה לנו קוד אתי שיהיה הבחירה שנלך לפיו, ונוכל להקפיד לא רק שיהיה לנו אלא גם להטמיע אותו ולאכוף אותו.
מגלי והבה:
כי בסופו של דבר אנחנו יודעים מה ההשלכות, מה ההשלכה של חבר כנסת אחד על ה-120.
מגלי והבה:
שוב אני רוצה לברך את אלה שעסקו במלאכה, אני מקווה שביחד נבוא ונוציא מתחת לידיים האלה, גם חברי ועדת האתיקה וגם חברי ועדת הכנסת, פרי שהוא מתאים וטוב לכולם.
מגלי והבה:
תודה רבה.
רוחמה אברהם-בלילא:
הודיתי לכולם, אבל לא שכחתי את היועצת המשפטית שלי – אני מגדירה אותה שלי – הגברת ארבל אסטרחן - - -
סוזי נבות:
שלנו.
רוחמה אברהם-בלילא:
שלנו.
רוחמה אברהם-בלילא:
שלי אבל יותר משלי.
רוחמה אברהם-בלילא:
אבל בהחלט, כמי שליוותה את הוועדה, עבדה לילות כימים והשקיעה מיטב מרצה וזמנה ורצונה.
רוחמה אברהם-בלילא:
אז בהחלט, ארבל, בשמי ובשם חברי ועדת זמיר, חברי ועדת הכנסת וועדת האתיקה, אנחנו מודים לך.
רוחמה אברהם-בלילא:
תודה רבה על הכל.
ראובן ריבלין:
אני בהחלט חושב שהיא תרומה חיונית.
ראובן ריבלין:
אני מצר על זה - - -
רוחמה אברהם-בלילא:
חיונית ומשמעותית.
ראובן ריבלין:
חיונית ומשמעותית, ולפי דעתי גם כמעט מספקת, אבל יש דמות שהיא דמות שאנחנו לא יכולים – יש חוק מיוחד שבחר אותה, ואני חושב שזה לא יכול להיות שהיא לא תשתתף בישיבה כזאת.
רוחמה אברהם-בלילא:
מי?
ראובן ריבלין:
היועצת המשפטית של הכנסת.
ראובן ריבלין:
זה לא אדם כזה או אחר.
ראובן ריבלין:
זה דבר שהוא חוקתי.
יושב ראש ועדת האתיקה, חיים אורון:
לא, אני לא מקבל את הפירוש הזה.
יושב ראש ועדת האתיקה, חיים אורון:
אני לא מסכים אתך.
ראובן ריבלין:
אתה לא מקבל את הפירוש הזה?
ראובן ריבלין:
טוב.
ראובן ריבלין:
אני מקווה שוועדת האתיקה לא תאמר שאני צודק, כי אני מקווה שאתה צודק.
ראובן ריבלין:
אבל יש לי חשש כבד מאד שאני צודק.
רוחמה אברהם-בלילא:
היועצת המשפטית של הכנסת שוחחה אתי בעניין, ובכוונתה המלאה להשתתף בכל אחת מן הישיבות, אלא שבשל סיבה אישית - - -
ראובן ריבלין:
היא בנבצרות היום.
רוחמה אברהם-בלילא:
בשל סיבה אישית היא ביקשה ממני רשות לא להיות נוכחת, כמו חלק מחברי הוועדה שאינם נוכחים כאן היום.
רוחמה אברהם-בלילא:
טוב, אנחנו לא נכנסים לזה עכשיו.
רוחמה אברהם-בלילא:
חברת הכנסת דותן.
עמירה דותן:
גם אני, כמובן, מברכת את השופט בדימוס הפרופ' זמיר ומודה לו, לחברתי, לחברי, לכל חברי הוועדה שנמצאים ולא נמצאים כאן.
עמירה דותן:
כמו שאמר חברי אורי על פרשת יתרו, בית גידולי היה הצבא, ששם הדוגמה האישית היא זאת שנותנת את הקוד, וגם מגדירה אותו וגם מסמנת את הגבולות שלו.
עמירה דותן:
ואני אומרת את זה משום שאני מאד מעריכה, פרופ' זמיר, שהתחלת את הישיבה היום ואמרת שהוועדה הוקמה כדי שהכנסת תזכה לאותה מידת הערכה שהיא ראויה לו.
עמירה דותן:
אני רוצה לומר לכולנו שאנחנו צריכים לזכור בכל הדיונים שלנו – עם הוויכוחים ובלי הוויכוחים – שחלק מהדבר הוא להחזיר לכנסת ולחברי הכנסת את הכבוד שהם ראויים לו ובאמת לראות את היוצאים מן הכלל כיוצאים מן הכלל ולא כאלה שמשליכים על הכלל.
עמירה דותן:
זאת נקודה אחת.
עמירה דותן:
נקודה שנייה, לאור ההערה של רובי – אני בהחלט רואה שוני בין משפט ובין אתיקה.
עמירה דותן:
זה טוב מאד שישנם פה אנשים שיש להם השכלה משפטית, אבל אנחנו לא יוצרים פה ועדת חוקה נוספת.
עמירה דותן:
יש פה אתיקה.
עמירה דותן:
וכללי אתיקה הם לאו דווקא הפן החוקתי של הנושא.
עמירה דותן:
ובהיותי היום חברת אתיקה – כבר שנה אנחנו יושבים?
עמירה דותן:
– אני מוכרחה לומר שאני רואה את ההבדלים בכל אחת מהישיבות שלנו.
עמירה דותן:
אני רוצה להזכיר לעצמנו גם את הנקודה הזאת.
עמירה דותן:
אנחנו יוצרים פה קוד אתי והתנהגויות אתיות.
עמירה דותן:
ישנה הוועדה שנתנה לנו את הדוח הזה, וישנם אנחנו, שצריכים לחיות על פי הדוח הזה, ולכן הסינרגיה, או העבודה, או המארג שייצא כתוצר של הוועדה המשותפת הזו, צריך לתת את הביטוי של שני הדברים האלה יחד.
עמירה דותן:
שלא נשכח את שתי אבני היסוד שצריכים להנחות אותנו בנושא הזה.
עמירה דותן:
תודה רבה.
רוחמה אברהם-בלילא:
תודה לגברתי.
יולי יואל אדלשטיין:
גברתי היושבת ראש, ואדוני היושב ראש – זו הרי ישיבה משותפת – בנוסף לפרק התודות, שאני לא אחזור על כולן – אני ודאי מסכים עם כולם – הייתי רוצה לומר כך: אני טיפה חולק על הנימה בדבריו של יושב ראש הכנסת הקודם ומקים הוועדה, חברי חבר הכנסת רובי ריבלין.
יולי יואל אדלשטיין:
אני חושב שרוב הדברים שאנחנו עוסקים בהם בתחום האתי הם לא כל כך פשוטים.
יולי יואל אדלשטיין:
ודאי שלכאורה, היינו מצפים מכל נבחר ציבור ואולי גם מכל פקיד, להבין מה אתי ומה לא אתי.
יולי יואל אדלשטיין:
אבל אני חושב שחלק גדול מן הדברים שהתפרסמו והיו להם הד ציבורי ותגובות קשות גם במוסד שאנחנו נמצאים בתוכו, נבעו – ואני מקווה שאני לא תמים ולא אופטימי מדי – גם מהיעדר כללים ברורים וגם מחוסר הבנה איפה עובר הגבול.
יולי יואל אדלשטיין:
לא הכל, אבל גם דברים כאלה היו.
יולי יואל אדלשטיין:
לכן, אני אגיד שני דברים.
יולי יואל אדלשטיין:
אני ודאי מברף על כך שהדברים, בסופו של התהליך, יהיו כתובים וברורים, אני חושב שזה ימנע מאנשים רבים לבצע דברים לא נכונים, ואולי גם אפילו דברים שאחר כך הוגדרו כעבירה.
יולי יואל אדלשטיין:
דבר שני, אני פחות מודאג מהנושא של האכיפה, אני רוצה לומר לך גברתי היושבת ראש, שמניסיוני הצנוע בכנסת הקודמת, למשל, עמדתי בראש ועדה בנושא שנדון גם פה, דף קשר לבוחר.
יולי יואל אדלשטיין:
והוועדה הוקמה בעקבות פרסומים על חברי כנסת שמנצלים את הדף, והיתה סערה, ודברים כאלה ואחרים, וכבר בבדיקה הראשונית שלי, עוד טרם הישיבה הראשונה, הסתבר שבדרך כלל הסערה קמה בגלל אחד או שניים מתוך ה-120, שבאמת עשו את הדבר הלא ראוי הזה.
יולי יואל אדלשטיין:
קרי: 118 או 119 גם בהיעדר כללים לא העלו על דעתם שמותר, קל וחומר שעם הכללים הכתובים והברורים.
יולי יואל אדלשטיין:
דבר אחרון, לגבי הנושא הפרוצדורלי.
יולי יואל אדלשטיין:
שמעתי בקשב רב את דברי חיים אורון, הלוא הוא ג'ומס, לגבי מיעוט הנוכחים בהצבעות.
יולי יואל אדלשטיין:
וזה אכן מה שיהיה בדיון השלישי או הרביעי.
יולי יואל אדלשטיין:
אתה צודק.
יולי יואל אדלשטיין:
אני לא מוצא סתירה בין השניים, ואפילו זה אולי משלים.
יולי יואל אדלשטיין:
גברתי רוצה להתקדם וטוב שכך.
יולי יואל אדלשטיין:
אנחנו צריכים להתקדם, ואין מה לעשות.
יולי יואל אדלשטיין:
כנראה בחלק גדול מן ההצבעות, בפרקים כאלה או אחרים, יהיו שניים שלושה מצביעים ותו לא.
יולי יואל אדלשטיין:
אבל גם מה שאמר כאן אורי אריאל, וגם מה שכולנו, פחות או יותר מסכימים אתו, הפורום הסופי לקבלת הדוח הזה צריך להיות רחב ככל שיהיה, רצוי מליאה, רצוי, באמת, ברוב הכי מסיבי והכי מכריע שיכול להיות בנושא הזה, וזה, בעיני, ההבדל המהותי בין דיון פרטני בסוגיה זו או אחרת, לבין קבלת הכלל הרצוי של אתיקה, כלל כתוב.
יולי יואל אדלשטיין:
ואני מסיים עוד פעם במילות תודה לכל מי שעסקו במלאכה.
רוחמה אברהם-בלילא:
מישהו מחברי הכנסת שרוצה להוסיף משהו?
רוחמה אברהם-בלילא:
גפני, איך לא תאמר שום דבר?
רוחמה אברהם-בלילא:
זה פשוט חסר לי.
קריאה:
הוא פשוט המום מכללי האתיקה.
משה גפני:
גברתי היושבת ראש – נתת לי את רשות הדיבור?
רוחמה אברהם-בלילא:
ברור.
ראובן ריבלין:
הבעיה שלו היא לא מה לומר, אלא מה לא לומר.
משה גפני:
גברתי היושבת ראש, אדוני יושב ראש ועדת האתיקה, כבוד השופט יצחק זמיר, חברי הוועדה.
משה גפני:
אני הופעתי בפני הוועדה המכובדת הזאת, היה לי הכבוד.
משה גפני:
אני רוצה לומר לכם: ועדה יוצאת מן הכלל.
משה גפני:
אנשים מהשורה הראשונה.
משה גפני:
ומיותר לומר שאני מברך גם את העבודה הרצינית של חברי הוועדה, של יושב ראש הוועדה, של חברי הוועדה, של מזכירת הוועדה – מזכירת הוועדה?
משה גפני:
מזכירת הוועדה.
משה גפני:
עבודה מקיפה ורצינית.
משה גפני:
כדי שלא ישעמם לכם אני רוצה לומר משהו.
משה גפני:
אני עד בשנים האחרונות – אני לא יודע מה היה קודם.
משה גפני:
אין בוועדה הזאת חבר – הוועדה יוצאת מן הכלל, שלא תהיה אי הבנה במה שאני הולך לומר עכשיו – אין בוועדה הזאת חבר אחד, שהוא למשל דיין.
משה גפני:
יש שופטים, שאחד מהם הוא יושב ראש הוועדה, מהרמה הראשונה, שכל מילה שלו בסדר.
משה גפני:
אין חבר דתי.
משה גפני:
אין חבר חרדי.
משה גפני:
וזה לא דבר של מה בכך.
משה גפני:
יש מעורבות שהולכת וגוברת של הציבור החרדי במה שמתרחש בוודאי בכנסת, בוודאי בכללי האתיקה.
משה גפני:
ואל תזלזלו בעניין הזה.
משה גפני:
יש הבדלי ניואנסים.
משה גפני:
הופעתי בפני הוועדה והרגשתי שאני מביא לידי ביטוי איזושהי מנטליות או אורח חיים שונה, לגבי מה תפקידו של חבר הכנסת בטיפול – היה לנו דיון מאד רציני בעניין הזה.
משה גפני:
אגב, הוועדה שינתה מהחלטתה הקודמת, במידה מסוימת, לגבי ההערה שהערתי.
משה גפני:
והיה רצוי מאד, לפי דעתי גם חובה, שישב בוועדה דיין או מישהו שיש לו אורח חיים כזה.
משה גפני:
אגב, זו תופעה שהולכת ומתפשטת יותר ויותר.
משה גפני:
הוקמה כאן ועדה על מימון המפלגות.
משה גפני:
אני, אחרי הקמת כל הוועדות האלה, הולך לבדוק את עצמי - - -
רוחמה אברהם-בלילא:
אבל בטוחני שאתה תבוא ותופיע בפני הוועדה או חלק מהוועדה ותביע את עמדותיך.
משה גפני:
הופעתי בפני הוועדה של מימון המפלגות, הופעתי בפני הוועדה.
משה גפני:
אפילו היתה לי שיחה טובה עם חבר הוועדה טומי לפיד.
משה גפני:
אני לא מערער על העניין הזה.
משה גפני:
אני רק הולך לבדוק את עצמי, אולי באמת הציבור הדתי, והחרדי בעיקר, אולי הוא לא ברמה הזאת.
משה גפני:
אני באמת הולך לבדוק את זה.
משה גפני:
יכול להיות.
משה גפני:
מכיוון שאני מעוניין בכללי אתיקה - - -
יושב ראש ועדת האתיקה, חיים אורון:
משה, עד שאתה גומר את הבדיקה ההיא, תן פה דוגמה.
יושב ראש ועדת האתיקה, חיים אורון:
את הבדיקה ההיא תמשיך לבדוק.
יושב ראש ועדת האתיקה, חיים אורון:
מה פה מפריע לך כאדם חרדי?
משה גפני:
קודם כל, לא מפריע לי שום דבר כאדם חרדי.
רוחמה אברהם-בלילא:
אז למה אתה חרד?
משה גפני:
היות שלא נכנסים לפרטים של הוועדה, אז אני אגיד לך: באיזה נושא הופעתי?
משה גפני:
הופעתי בכמה דברים לפני הוועדה.
משה גפני:
אחד הדברים המרכזיים בעניין והוועדה נתנה את דעתה על הנושא – אני מדבר על המנטליות שלי כאדם חרדי – אמרתי שלא יכול להיות – והבאתי דוגמה.
משה גפני:
פנו אלי פה מהכנסת, עם מקרה של אישה שצריכה לעבור, מעבר לסל הבריאות הרגיל, ניתוח קשה מאד בחו"ל, שמשרד הבריאות יעשה את זה.
משה גפני:
פניתי לפקיד במשרד הבריאות שבודק את העניין, אמרתי לו: תבדוק את הנתונים האלה, צריך את האישור בתוך יומיים, אחרת האישה תמות.
משה גפני:
הוא בדק את העניין ונתן את האישור, יש לי את הפרטים.
משה גפני:
בכללים שקבעו חברי הוועדה בהתחלה – זו המנטליות.
משה גפני:
אני לא אומר - - -
יושב ראש ועדת האתיקה, חיים אורון:
עכשיו אני מבין שאני חרדי.
משה גפני:
אתה חרדי.
משה גפני:
כבר מזמן - - -
יושב ראש ועדת האתיקה, חיים אורון:
כי לי גם היה סיפור כזה בוועדה.
יושב ראש ועדת האתיקה, חיים אורון:
אני באתי בדיוק עם אותו סיפור – לא עם אותה אישה – אבל סיפור על אישה אחרת.
משה גפני:
- - כדי להגיע לתוצאה הזאת.
משה גפני:
ואני אומר לך: נכון.
יושב ראש ועדת האתיקה, חיים אורון:
אבל זה לא חרדי.
משה גפני:
בכללי האתיקה אלה הנושאים.
משה גפני:
אין נושאים אחרים.
משה גפני:
גברתי היושבת ראש, תגידי לי מתי להפסיק.
משה גפני:
אני - - את רצונך לעשות בלגן.
רוחמה אברהם-בלילא:
אתה מוזמן לסיים.
יושב ראש ועדת האתיקה, חיים אורון:
תביא דוגמאות אחרות.
משה גפני:
אין שום דוגמה.
משה גפני:
הכל אותו דבר.
משה גפני:
אני אומר לך, יושבת ראש ועדת הכסת.
משה גפני:
אני לא חושב שזה נכון לעשות את זה.
משה גפני:
אני חושב שצריך לתת ייצוג.
משה גפני:
יש את המשפט העברי שבזה עוסק יותר דיין, ויש פה ושם דיינים מצוינים כמו שיש פה ושם שופטים טובים.
משה גפני:
אני סבור שצריך לעשות את זה.
משה גפני:
אני שוב מסיים, גברתי היושבת ראש: הוועדה עשתה עבודה מצוינת, וניתן את דעתנו על הסעיפים השונים כאשר המוטיב המרכזי קיים, ועם זה נצטרך להחליט כך או אחרת.
משה גפני:
אני מברך על הקמת הוועדה, אני מברך על עבודת הוועדה, ואני מציע שירשמו ברצינות את מה שאמרתי בצחוק.
ראובן ריבלין:
אבל גם בצחוק אי אפשר לעבור על זה לסדר היום.
ראובן ריבלין:
נדמה לי שהוועדה התייחסה למצב שבו, בגלל שאתה ביקשת, תיכנס אישה אחת במקום אישה אחרת שהיתה בתור ולא נכנסה.
משה גפני:
אבל על זה צריך לקיים דיון.
ראובן ריבלין:
אבל לא חלילה - - - כי על זה נאמר על תלמידי חכמים, שכל העוסק בצרכי ציבור, הקדוש ברוך הוא משלם את שכרו.
רוחמה אברהם-בלילא:
תודה תודה.
משה גפני:
את לא יכולה לבקש ממני לדבר, ואחרי זה לא לתת לי לעשות בלגן.
רוחמה אברהם-בלילא:
אני רוצה להודות גם לשילה שסקרה הרבה מאד מחקרים ונתנה את הקורטוב הטוב של מה שקורה בעולם.
רוחמה אברהם-בלילא:
אז בשמי ובשם כולם, תודה רבה.
רוחמה אברהם-בלילא:
אני אאפשר לך, עורכת הדין דרור, לומר מספר משפטים.
רוחמה אברהם-בלילא:
אמרת שאת רוצה לומר משהו בנושא של היועץ המשפטי לממשלה.
דלית דרור:
כן.
דלית דרור:
אנחנו העברנו מספר רב של הערות ממשרד המשפטים, על דעת היועץ המשפטי לממשלה, שנדונו על ידי הוועדה.
דלית דרור:
חלקן התקבלו והוטמעו, חלקן לא.
דלית דרור:
יתכן שזה כתוצאה מכך שהן הועברו סמוך מאד למועד סיום עבודתה של הוועדה.
דלית דרור:
יכול להיות שבגלל זה חלק מההערות לא הוטמעו.
דלית דרור:
אני מניחה שהן יידונו כשתגיע העת.
דלית דרור:
גם פה, המסמכים המפורטים נמצאים, לפחות אצל ארבל.
משה גפני:
אגב, עורכת דין דרור, מה המעמד של היועץ המשפטי לממשלה?
דלית דרור:
אני תכף אומר הערה שקשורה ליועץ ישירות.
דלית דרור:
בכלל, התיקונים, מעבר להחלפת כללי האתיקה, כמו שנאמר, טעונים תקנון הכנסת, למשל, עיגון כל פעולת ועדת האתיקה ותיקונים ברמת חקיקה ראשית, בחוק החסינות, בחוק הכנסת בנוגע ליועץ אתיקה, וגם, לדעתנו, בחוק שירות הציבור: מתנות, שלנו היה ברור מאז ומעולם שהוא חל על חברי הכנסת, אבל בגלל שעל זה היתה מחלוקת, אז צריך להבהיר.
דלית דרור:
עכשיו, אני לא אכנס בכלל לכל ההערות שהושמעו.
דלית דרור:
הערנו לגבי - - -
רוחמה אברהם-בלילא:
לא, לא.
רוחמה אברהם-בלילא:
באמת לא.
רוחמה אברהם-בלילא:
אמרת שאת רוצה לגבי היועץ המשפטי, אז תתייחסי רק לזאת, בבקשה.
דלית דרור:
אוקי.
דלית דרור:
לגבי היועץ המשפטי לממשלה, מה שחשוב לנו הוא כלל 90 – אני אומרת את זה עכשיו, כי אני לא בטוחה שאני - - -
רוחמה אברהם-בלילא:
בואי נעשה כזה דבר - - -
דלית דרור:
לא, אני לא, שנייה - - -
רוחמה אברהם-בלילא:
לא, לא לא.
רוחמה אברהם-בלילא:
אני לא אאפשר לך.
רוחמה אברהם-בלילא:
אני לא מאפשרת לך לומר את זה.
רוחמה אברהם-בלילא:
כשנגיע לזה את תוזמני.
רוחמה אברהם-בלילא:
אגב, אם את רוצה להשתתף בכל הדיונים את מוזמנת - - -
דלית דרור:
לא, אני - - -
רוחמה אברהם-בלילא:
אז תעבירי את זה בכתב בבקשה, תודה.
דלית דרור:
אי אפשר להגיד משפט אחד או הערה לגבי - - -
רוחמה אברהם-בלילא:
זו לא המטרה של הישיבה הזאת.
דלית דרור:
אלה לא הערות מטעם הממשלה שהיא מתערבת לכנסת בעבודתה.
דלית דרור:
אלה הערות מטעם היועץ המשפטי לממשלה.
רוחמה אברהם-בלילא:
תעבירי את זה בכתב.
דלית דרור:
ההערה הזו, אני חושבת שהיא חייבת להישמע.
רוחמה אברהם-בלילא:
תודה, תעבירי את זה בכתב.
רוחמה אברהם-בלילא:
אני מודה שוב לכל המשתתפים בישיבה.
רוחמה אברהם-בלילא:
כמו כן אני מודה שוב לשופט בדימוס, הפרופ' יצחק זמיר.
יושב ראש ועדת האתיקה, חיים אורון:
אולי הוא רוצה לומר משהו.
רוחמה אברהם-בלילא:
הבנתי בדיוק מה הכוונה.
רוחמה אברהם-בלילא:
לא יהיו כאן מחטפים.
יושב ראש ועדת האתיקה, חיים אורון:
לא.
יושב ראש ועדת האתיקה, חיים אורון:
אולי הוא רוצה להגיד משהו.
רוחמה אברהם-בלילא:
אה.
רוחמה אברהם-בלילא:
אם הוא רוצה להגיד משהו – יאמר.
רוחמה אברהם-בלילא:
אני שוב מודה לכולם על הישיבה.
רוחמה אברהם-בלילא:
אם לאדוני יש משהו לומר אני אשמח לשמוע.
יצחק זמיר:
לא.
רוחמה אברהם-בלילא:
תודה רבה, ובשבוע הבא נמשיך את הדיונים.
רוחמה אברהם-בלילא:
אני שמחה לפתוח את ישיבתה של ועדת הכנסת.
רוחמה אברהם-בלילא:
השבוע בהחלט מצפה לנו שבוע פוליטי מעניין, אבל מלבד זאת עלינו לקבוע מסגרת דיון להצעות אי-אמון בממשלה.
רוחמה אברהם-בלילא:
על סדר-יומנו שלוש הצעות אי-אמון.
רוחמה אברהם-בלילא:
סיעות יהדות התורה-איחוד לאומי-מפד"ל, הליכוד ורע"מ-תע"ל-חד"ש-בל"ד הגישו ליושבת-ראש הכנסת את ההצעות הבאות.
רוחמה אברהם-בלילא:
הצעה ראשונה: אי-מיגון הכיתות במוסדות החינוך ביישובי עוטף עזה ובשדרות והקמת מרחב מוגן שלא על-פי התקן בבית הספר "יסודי התורה" בשדרות, של יהדות התורה-איחוד לאומי-מפד"ל; המועמד להרכיב את הממשלה הינו חבר-הכנסת משה גפני.
רוחמה אברהם-בלילא:
הצעה שנייה: אי-יישום מפעל ההזנה, של הליכוד; המועמד להרכיב את הממשלה הינו חבר- הכנסת בנימין נתניהו.
רוחמה אברהם-בלילא:
הצעה שלישית: הקיפאון בתהליך המדיני ומלאת ארבעים שנה לשליטה הישראלית בשטחים, של רע"מ-תע"ל-חד"ש-בל"ד; המועמד להרכיב את הממשלה הינו חבר-הכנסת אחמד טיבי.
רוחמה אברהם-בלילא:
ההצעה שלי, חברי חברי הכנסת, היא: עשר דקות למציעים ושלוש דקות לכל סיעה – כפי שהיה בשבוע שעבר.
רוחמה אברהם-בלילא:
ה צ ב ע ה בעד – 5 נגד – אין נמנעים – אין ההצעה למסגרת דיון של עשר דקות למציעים ושלוש דקות לכל סיעה בהצעות להביע אי-אמון בממשלה, נתקבלה.
רוחמה אברהם-בלילא:
5 בעד, לא היו מתנגדים, לא היו נמנעים.
רוחמה אברהם-בלילא:
לפיכך, מסגרת הדיון תהיה של עשר דקות למציעים ושלוש דקות לכל סיעה.
רוחמה אברהם-בלילא:
קביעת ועדה לדיון בהצעת חוק הפיקדון על מכלי משקה (תיקון – החלת החוק על מכלי משקה מעל ליטר וחצי והרחבת אחריות יצרן ויבואן), התשס"ז-2007 (פ/2054), הצעת חבר הכנסת מיכאל נודלמן
רוחמה אברהם-בלילא:
הנושא הבא הוא קביעת ועדה לדיון בהצעת חוק הפיקדון על מכלי משקה (תיקון – החלת החוק על מכלי משקה מעל ליטר וחצי והרחבת אחריות יצרן ויבואן), התשס"ז-2007 (פ/2054), הצעתו של חבר הכנסת מיכאל נודלמן.
רוחמה אברהם-בלילא:
חבר הכנסת נודלמן ביקש ממני – והוא אף שוחח עם מנהלת הוועדה הבוקר – הוא חולה, ולכן הוא לא יכול לבוא להציג את עמדתו.
רוחמה אברהם-בלילא:
מכיוון שהצעת החוק – המורחבת יותר – נדונה בוועדת הכלכלה, אנחנו צריכים להצביע על כך שהצעת החוק הזאת תעבור לוועדת הכלכלה.
רוחמה אברהם-בלילא:
מי בעד להעביר את הצעת החוק לוועדת הכלכלה?
רוחמה אברהם-בלילא:
ה צ ב ע ה בעד – 6 נגד – אין נמנעים – אין הבקשה להעביר את הצעת חוק הפיקדון על מכלי משקה (תיקון – החלת החוק על מכלי משקה מעל ליטר וחצי והרחבת אחריות יצרן ויבואן), התשס"ז-2007, לדיון בוועדת הכלכלה נתקבלה.
רוחמה אברהם-בלילא:
6 הצביעו בעד.
רוחמה אברהם-בלילא:
הצעת החוק של חבר הכנסת מיכאל נודלמן, שמספרה פ/2054, עוברת להידון בוועדת הכלכלה.
רוחמה אברהם-בלילא:
בקשת יושב-ראש ועדת העבודה, הרווחה והבריאות להעברת הצעת חוק הגנת השכר (תיקון – תשר), התשס"ז-2007 (פ/1937), מוועדת הכלכלה לדיון בוועדת העבודה, הרווחה והבריאות
רוחמה אברהם-בלילא:
הנושא השלישי על סדר-היום נדחה, לאור בקשתם של חבר הכנסת גלעד ארדן וחברת הכנסת שלי יחימוביץ'.
רוחמה אברהם-בלילא:
אנחנו נסיר אותו מסדר-היום.
רוחמה אברהם-בלילא:
בקשת יושב-ראש ועדת הכספים למיזוג הצעות החוק הבאות: הצעת חוק להגבלת שכר הבכירים, התשס"ז-2006 (פ1592/17), הצעת חברת הכנסת אורית נוקד הצעת חוק שכר מרבי של עובדי ציבור, התשס"ו-2005 (כ/102)
רוחמה אברהם-בלילא:
הנושא הבא הוא בקשתו של יושב-ראש ועדת הכספים למיזוג הצעות החוק הבאות:
רוחמה אברהם-בלילא:
הצעת חוק להגבלת שכר הבכירים, התשס"ז-2006 (פ/1592/17), הצעתה של חברת הכנסת אורית נוקד; והצעת חוק שכר מרבי של עובדי ציבור, התשס"ו-2005 (כ/102).
רוחמה אברהם-בלילא:
אנחנו צריכים את אישורה של ועדת הכנסת להחלטתה של ועדת הכספים לדון בהצעות האלה במשולב ולהכינן לקראת הקריאה השנייה והשלישית כהצעת חוק אחת, בהתאם להוראות סעיף 122(ב) לתקנון הכנסת.
רוחמה אברהם-בלילא:
מי בעד איחוד שתי הצעות החוק הללו?
רוחמה אברהם-בלילא:
ה צ ב ע ה בעד – 6 נגד – אין נמנעים – אין בקשת יושב-ראש ועדת הכספים למיזוג הצעת חוק להגבלת שכר הבכירים, התשס"ז-2006 (פ1592/17), והצעת חוק שכר מרבי של עובדי ציבור, התשס"ו-2005 (כ/102), לפי סעיף 122(ב) לתקנון הכנסת, נתקבלה.
רוחמה אברהם-בלילא:
6 הצביעו בעד, אין מתנגדים, אין נמנעים.
רוחמה אברהם-בלילא:
לפיכך, שתי הצעות החוק הללו יועברו להידון כהצעה מאוחדת בוועדת הכספים.
רוחמה אברהם-בלילא:
בקשת הממשלה להקדמת הדיון בהצעת חוק הגנה על עובדים בשעת חירום (תיקון והוראת שעה), התשס"ז, לפני הקריאה הראשונה
רוחמה אברהם-בלילא:
חברי חברי הכנסת, הנושא הבא שהעליתי על סדר-היום הוא בקשת הממשלה להקדמת הדיון בהצעת חוק הגנה על עובדים בשעת חירום (תיקון והוראת שעה), התשס"ז, לפני הקריאה הראשונה.
רוחמה אברהם-בלילא:
מיהו נציג הממשלה שיסביר לנו את הבקשה?
רוחמה אברהם-בלילא:
מיכאל אטלן: מיכאל אטלן, היועץ המשפטי של משרד התמ"ת.
רוחמה אברהם-בלילא:
היו"ר רוחמה אברהם: אנא הסבר לחברי הוועדה מדוע יש לפטור את הצעת החוק מחובת הנחה מוקדמת.
רוחמה אברהם-בלילא:
מיכאל אטלן: החוק מושתת על החלה על כלל המשק של הוראות של הסכם קיבוצי שבין ההסתדרות לבין לשכת התיאום של הארגונים הכלכליים.
רוחמה אברהם-בלילא:
ההסכם הקיבוצי הוא משולש – גם עם הממשלה – הפרטים האחרונים שלו נסגרו ממש רק ביום ראשון; התקנות של פיצוי לפי חוק מס רכוש אושרו בוועדת הכספים רק ביום חמישי שעבר.
רוחמה אברהם-בלילא:
כל ההתארגנות פה חייבת להיות זריזה.
רוחמה אברהם-בלילא:
זה בסך הכול חוק שמסדיר את החובה לשלם לעובדים את השכר לתקופת ההסכם, לתקופת הפיצוי – שזה החצי השני של מאי.
רוחמה אברהם-בלילא:
היו"ר רוחמה אברהם: האם אתה מוכן להסביר קצת יותר מה נסגר בוועדת הכספים ומהי מהות הצעת החוק?
רוחמה אברהם-בלילא:
מיכאל אטלן: המהות היא לחזור פחות או יותר על ההסדר שהיה במלחמת לבנון.
רוחמה אברהם-בלילא:
אם חברי הכנסת יודעים, זה שמעסיקים מקבלים פיצוי מכוח תקנות מס רכוש זה עדיין לא מקנה לעובד את הזכות לקבל את השכר.
רוחמה אברהם-בלילא:
כלומר, אם המעביד משלם – אז הוא זכאי לפיצוי, אבל אף אחד לא מחייב אותו לשלם, לכאורה, ולכן החוק דרוש, והוא צד משלים בסופו של דבר והוא בא תמיד בשלב האחרון אחרי שעקרונות הפיצוי מסוכמים – כדי לא לתמרץ עובדים לא לבוא לעבודה.
רוחמה אברהם-בלילא:
לכן, אנחנו תמיד נמצאים בסד הזה של חקיקה מהירה.
רוחמה אברהם-בלילא:
לאחר מכן, אם יימשך המצב – החוק מסמיך את שר התמ"ת, באישור ועדה, להאריך את תוקפו של החוק, אם יוארך גם ההסכם או שיגיעו להסכם חדש.
רוחמה אברהם-בלילא:
זהו אותו הסדר שהיה במלחמת לבנון – הוא הוכיח את עצמו.
רוחמה אברהם-בלילא:
היו"ר רוחמה אברהם: אני מודה לך, אדוני.
רוחמה אברהם-בלילא:
זהבה גלאון: אני שואלת למה צריך פטור מחובת הנחה, למה הממשלה לא יכולה להתנהל ולהעריך את הצורך שלה.
רוחמה אברהם-בלילא:
היא ידעה מראש - כשהיתה מלחמת לבנון וכשהיא חוקקה את החוק הזה - שיהיה צורך להגן על העובדים, שיהיה צורך לפצות אותם ושיהיה צורך לעשות התאמות.
רוחמה אברהם-בלילא:
מדוע כל פעם הממשלה באה לכנסת ומבקשת פטור מחובת הנחה?
רוחמה אברהם-בלילא:
שתארגן את העבודה כפי שצריך.
רוחמה אברהם-בלילא:
נמאס לי מזה.
רוחמה אברהם-בלילא:
היו"ר רוחמה אברהם: אני יכולה לענות מן הטעם הפשוט שלעניות דעתי - אבל אני אתן לממשלה להשיב - הצעת החוק, סיימו להכין אותה בוועדת הכספים.
רוחמה אברהם-בלילא:
בכל זאת, אני מבינה את הטענה שלך, חברת הכנסת גלאון.
רוחמה אברהם-בלילא:
אני חושבת שאסור לנו להיגרר למהלך של כן עבודה רצינית של הממשלה, לא עבודה רצינית של הממשלה, ולראות את טובת הציבור שעלול להיפגע פה, ומבחינתנו יפה שעה אחת קודם כדי שנוכל להריץ את הצעת החוק ונוכל לסיים אותה.
רוחמה אברהם-בלילא:
לכן, אני חושבת שעלינו לתמוך בה.
רוחמה אברהם-בלילא:
האם עוד מישהו מחברי הכנסת מעוניין להתבטא בעניין הזה?
רוחמה אברהם-בלילא:
נסים זאב: משפט.
רוחמה אברהם-בלילא:
אם הממשלה התעוררה באיחור, זה לא אומר שצריך להעניש אותם הלאה.
שלי יחימוביץ':
חברת הכנסת גלאון, בדרך כלל אני מסכימה איתך, כידוע לך.
שלי יחימוביץ':
במקרה הזה אני חושבת שהיתה עבודה מאוד יסודית ומאוד מקיפה – גם של האוצר, גם של התמ"ת, גם של ארגוני המעסיקים וגם של ההסתדרות – וזה בא לידי ביטוי בעבודה מאוד יסודית ומהירה בוועדת הכספים.
שלי יחימוביץ':
אני חושבת שאנחנו צריכים לאשר בדחיפות את הפטור מחובת הנחה של החוק הזה כדי שהעניין ייכנס לתוקף והעובדים שניזוקו, יקבלו מה שמגיע להם.
שלי יחימוביץ':
זהבה גלאון: כן, אבל למה אין הלימה?
שלי יחימוביץ':
למה לא עבדו במקביל בזמן שזה היה בוועדת הכספים, ועשו את כל הפעולות הדרושות?
שלי יחימוביץ':
היו"ר רוחמה אברהם: אני מודה לך, גברתי, ואני רוצה לעבור להצבעה.
שלי יחימוביץ':
מי בעד מתן פטור מחובת הנחה להצעת החוק?
שלי יחימוביץ':
מי מתנגד?
שלי יחימוביץ':
מי נמנע?
שלי יחימוביץ':
ה צ ב ע ה בעד – 9 נגד – אין נמנעים – 2 בקשת הממשלה להקדמת הדיון בהצעת חוק הגנה על עובדים בשעת חירום (תיקון והוראת שעה), התשס"ז, לפני הקריאה הראשונה, נתקבלה.
רוחמה אברהם-בלילא:
בעד הצביעו 9, לא היו מתנגדים, 2 נמנעים.
רוחמה אברהם-בלילא:
זהבה גלאון: גברתי, אני מבקשת לשאול את הוועדה.
רוחמה אברהם-בלילא:
ב-28 בפברואר עברה במליאה הצעה של חבר הכנסת חיים אורון – הצעת חוק האזרחות בדבר הענקת אזרחות להורה חייל.
רוחמה אברהם-בלילא:
זה היה ב-28 בפברואר, עד היום זה לא הגיע לשולחן הוועדה.
רוחמה אברהם-בלילא:
שוחחנו עם חבר הכנסת אורון.
רוחמה אברהם-בלילא:
רצינו להביא את הנושא הזה על סדר-היום, אבל מכיוון שהוא לא נמצא השבוע, סיכמנו שבמהלך השבוע הבא נעלה זאת על סדר-היום.
רוחמה אברהם-בלילא:
זהבה גלאון: אני מסתפקת בתשובה שלך.
רוחמה אברהם-בלילא:
היו"ר רוחמה אברהם: תודה רבה, שבוע פורה ומעניין.
רוחמה אברהם-בלילא:
חברי הכנסת, אני פותחת את הישיבה של ועדת הכנסת בנושא של הקוד האתי אבל לפני כן, יש בקשה ממזכירות הממשלה.
רוחמה אברהם-בלילא:
אתמול המליאה החליטה להעביר את הצעת חוק הגנה על עובדים בשעת חירום (תיקון והוראת שעה), התשס"ז-2007, לוועדת העבודה, הרווחה והבריאות של הכנסת.
רוחמה אברהם-בלילא:
בהצגת הנושא במליאה הצעת החוק הועברה בטעות לוועדת העבודה, הרווחה והבריאות במקום לוועדת הכספים.
רוחמה אברהם-בלילא:
אלא שהבוקר היתה לי שיחה עם גורם ממשרד ראש הממשלה ואכן, הם ביקשו שנעביר לוועדת הכספים.
רוחמה אברהם-בלילא:
בדקתי את החוק הקודם, מה היה כשהכנסת עשתה את התיקון לגבי עובדים במלחמת לבנון והמצב היה שוועדת הכנסת החליטה על הקמת ועדה משותפת של ועדת הכספים וועדת העבודה והרווחה בראשות הכספים.
רוחמה אברהם-בלילא:
לפיכך, ביקשתי שכך יהיה גם הפעם.
רוחמה אברהם-בלילא:
זה בהסכמתם של יושבי ראש הוועדות ואני מבקשת להצביע, כדי להקים ועדה משותפת.
רוחמה אברהם-בלילא:
הוועדה תהיה בת 10 חברים, 5 חברים מוועדת הכספים ו-5 חברים מוועדת העבודה, הרווחה והבריאות.
רוברט אילטוב:
זה באישור ועדת הכספים?
רוחמה אברהם-בלילא:
אמרתי שזה בראשות ועדת הכספים.
רוחמה אברהם-בלילא:
חבריי חברי הכנסת, זו ההצעה שלי, ואני מקווה שאקבל אישור על כך.
רוחמה אברהם-בלילא:
אקריא את השמות שקיבלתי מטעמם של יושבי ראש הוועדות.
רוחמה אברהם-בלילא:
חברי הכנסת מטעם ועדת הכספים הם: סטס מיסז'ניקוב, אלי אפללו, שלי יחימוביץ, אמנון כהן, יעקב ליצמן וחיים רמון.
רוחמה אברהם-בלילא:
יש 6, אבקש מיו"ר ועדת הכספים להוריד שם אחד.
רוחמה אברהם-בלילא:
מטעם ועדת העבודה, הרווחה והבריאות:, משה שרוני, נדיה חילו, יעקב אמסלם, אריה אלדד ורן כהן.
גדעון סער:
גברתי יכולה לקרוא את השמות שוב?
רוחמה אברהם-בלילא:
יש לי הסתייגות לגבי השמות משום שאני רואה שאין פה נציגות מהליכוד ואצטרך לשנות את השמות האלה.
גדעון סער:
היתה לי תחושה שאני לא שומע טוב.
גדעון סער:
אני מוכן שנצביע על זה שיש ועדה משותפת.
רוחמה אברהם-בלילא:
זו הצעתי: אנחנו נצביע על הקמת הוועדה המשותפת כאשר אני מבקשת מיושבי ראש הוועדות להוסיף נציגות לליכוד.
רוחמה אברהם-בלילא:
גברתי היועצת המשפטית, אנחנו נצטרך להתכנס כדי לאשר את השמות?
ארבל אסטרחן:
הוועדה תצטרך לאשר את השמות.